緣識  其二九
作者：宋太宗
朝代：宋

paragraphs: 月琴三柱四條水，圓魄移來混俗耳。
自古從今清且奇，五音一弄驚神鬼。
勾挑指下何纖細，傍觀側聽心先醉。
胡茄十八笑思歸，悲風切切摇朱翠。
鳳遊雲裏情蕩颺，不無蕭灑真高尚。
寒暄聚散得馨香，奚爲絲竹兼歌唱。
慢鏁朱弦急如雨，疑似春鶑相共語。
莫憚辭勞用意彈，堪對鸞吟與鳳舞。